Joseph Louis François Bertrand
Store norske leksikon,Realfag,Matematikk,Matematikkens grunnlag og historie,Biografier innen matematikk
Joseph Louis François Bertrand var en fransk matematiker og forfatter. Han tok doktorgraden bare 17 år gammel. I 1862 ble han professor ved Collège de France. Han skrev en rekke utmerkede biografier av store vitenskapsmenn og ble i 1884 medlem av det franske akademi.
Hans matematiske verker spenner over mange områder, og særlig har hans lærebøker i differensial- og integralregning og sannsynlighetsregning hatt stor innflytelse. Bertrands paradokser i sannsynlighetsregningen har inspirert mange diskusjoner om det logiske grunnlaget for denne grenen av matematikken. Les mer i Store norske leksikon matematikk Eksterne lenker Joseph Louis François Bertrand på MacTutor History of Mathematics archive